Utseendemessig er det ikke stor forskjell mellom løpetights og treningstights. Det er imidlertid enkelte avgjørende forskjeller som gjør det bedre å trene på treningsstudio, i crossfit-boksen eller på gruppetreningen i et par treningstights. De er nemlig designet for de typene bevegelser du gjør når du for eksempel trener styrke eller er på bodypump-time. Treningstights har ofte et litt kraftigere stoff sammenlignet med løpetights, siden de skal tåle belastning fra for eksempel en vektstang når du trener markløft. Løpetights har ofte snor i midjen, noe treningstights sjelden har. Det er også vanlig at løpetights har en nøkkellomme med glidelås, slik at nøkkelen ikke faller ut når du løper, mens nøkkellommer på treningstights ikke har glidelås, for at man ikke skal risikere gnagsår for eksempel under situps. Siden løpetights brukes utendørs, er det vanlig at de har reflekser for økt synlighet. Løpetights som er designet for løping i varmt klima, er ofte laget av tynnere stoff for maksimal ventilasjon og har også maskestoffdetaljer på bena og på baksiden av knærne.